b'\n_START_ARTICLE_\nIdiot (roman)\n_START_PARAGRAPH_\n\xe2\x80\x8eIdiot (rusko \xd0\x98\xd0\xb4\xd0\xb8\xd0\xbe\xd1\x82) je peti roman Fjodorja Mihajlovi\xc4\x8da Dostojevskega o mladem knezu Mi\xc5\xa1kinu, ki se vra\xc4\x8da iz ve\xc4\x8dletnega zdravljenja v \xc5\xa0vici, nazaj v rodno Rusijo. Prvi\xc4\x8d je iz\xc5\xa1el med januarjem leta 1868 in februarjem 1869 v \xc4\x8dasopisu Ruski vestnik (\xd0\xa0\xd1\x83\xd1\x81\xd1\x81\xd0\xba\xd0\xb8\xd0\xb9 \xd0\xb2\xd0\xb5\xd1\x81\xd1\x82\xd0\xbd\xd0\xb8\xd0\xba). Dostojevski je hotel roman najprej nasloviti kot Knez Mi\xc5\xa1kin._NEWLINE_Roman je v sloven\xc5\xa1\xc4\x8dino prevedel Janko Moder leta 1959._NEWLINE_\xc5\xbde na vlaku se seznani z dvema Peterbur\xc5\xbeanoma in si iz pogovora z njima pridobi veliko uporabnih informacij. V Sankt-Peterburgu knez najprej odide k dru\xc5\xbeini generala Jepan\xc4\x8dinova, saj je njegova \xc5\xbeena ravno tako iz rodu Mi\xc5\xa1kinov. Je skoraj brez prebite pare v \xc5\xbeepu, a ga v Peterburgu srenja takoj sprejme za svojega, saj ga obravnava kot nekak\xc5\xa1nega nedol\xc5\xbenega tep\xc4\x8dka, ki jim slu\xc5\xbei v zabavo. Istega dne spozna tudi slavno fatalko Nastasjo Filipovno in njena podoba, ga \xc5\xbee prej, ko jo vidi na fotografiji, \xc4\x8disto o\xc4\x8dara. Povabi se na ve\xc4\x8derjo, ker naj bi Nastasja sprejela oz. zavrgla snubitev nekega mladega uradnika. Isto\xc4\x8dasno pa jo snubi tudi trgov\xc4\x8dev sin Rogo\xc5\xbein, ki zanjo ponuja velike vsote. Med ve\xc4\x8derjo Nastasja zavrne uradnika in se ho\xc4\x8de poro\xc4\x8diti z Rogo\xc5\xbeinom, a jo zasnubi tudi knez Mi\xc5\xa1kin. Vsi navzo\xc4\x8di so presene\xc4\x8deni, a Nastasja vseeno oddide z Roga\xc5\xbeinom, ker se ji zdi, da kneza ni vredna._NEWLINE_Zgodba se nato nadaljuje \xc4\x8dez nekaj let, v letovi\xc5\xa1\xc4\x8du, kamor pride tudi knez Mi\xc5\xa1kin in pa tudi dru\xc5\xbeina generala Jevpa\xc4\x8dina. Po letovi\xc5\xa1\xc4\x8du kro\xc5\xbeijo zgodbe o tem kako je v Moskvi Nastasja ve\xc4\x8dkrat pribe\xc5\xbeala h knezu in nato zopet zbe\xc5\xbeala od njega nazaj k Rogo\xc5\xbeinu in mu zopet obljubila, da se bo z njim poro\xc4\x8dila._NEWLINE_Knez izve, da je v letovi\xc5\xa1\xc4\x8du tudi Nastasja in to je eden glavnih razlogov zakaj je pri\xc5\xa1el. Pri\xc5\xa1el pa je tudi zato, da bi videl in se pogovoril z Aglajo Ivanovo Jepan\xc4\x8dinovo, najmlaj\xc5\xa1o in najlep\xc5\xa1o h\xc4\x8derko generala, ki ji je iz Moskve tudi na kratko pisal in jo prosil za prijateljstvo. Aglaja je zelo muhasta in zato knez do zadnjega ni vedel pri \xc4\x8dem je, \xc4\x8deprav jo je zaprosil za roko. Generalova dru\xc5\xbeina se s poroko ni strinjala, saj knez sploh ni bil premo\xc5\xbeen, poleg tega pa je bil, kljub temu, da so se z njim dobro razumeli, \xc5\xa1e vedno le tep\xc4\x8dek. Poroke Aglaje in Mi\xc5\xa1kina si na videz \xc5\xbeeli tudi Nastasja Filipovna, ki na skrivaj pi\xc5\xa1e Aglaji in jo prosi naj se poro\xc4\x8di z Mi\xc5\xa1kinom in obljubi, da se bo nato ona poro\xc4\x8dila z Roga\xc5\xbeinom. Aglaja se pred poroko ho\xc4\x8de \xc5\xa1e enkrat prepri\xc4\x8dati kako je z razmerjem med Mi\xc5\xa1kinom in Nastasjo, zato odide skupaj s knezom na obisk k njej. \xc5\xbdenski se nato spore\xc4\x8deta in postavita knezu ultimat, naj se odlo\xc4\x8di za eno izmed njiju. Knez je nekaj \xc4\x8dasa tiho in v tistem Aglaja zbe\xc5\xbei iz hi\xc5\xa1e. Mi\xc5\xa1kin ste\xc4\x8de za njo, a Nastasja omedli, zato jo prime in nese nazaj. Nastasja mu obljubi, da se bo z njim poro\xc4\x8dila. Na poro\xc4\x8dni dan, pa zopet zbe\xc5\xbei k Rogo\xc5\xbeinu. Knez jo i\xc5\xa1\xc4\x8de in ko kon\xc4\x8dno najde Roga\xc5\xbeina, ugotovi, da jo je le ta ubil. Rogo\xc5\xbeina obsodijo, knez pa zopet do\xc5\xbeivi napade svoje prej\xc5\xa1ne bolezni, zato se vrne na zdravljenje v \xc5\xa0vico.'